CELEX: 32017R1224
Language: fi
Date: 2017-07-06 00:00:00
Title: Komission asetus (EU) 2017/1224, annettu 6 päivänä heinäkuuta 2017, kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteen V muuttamisesta (ETA:n kannalta merkityksellinen teksti. )

7.7.2017   
               
               
                  FI
               
               
                  Euroopan unionin virallinen lehti
               
               
                  L 174/16
               
            KOMISSION ASETUS (EU) 2017/1224,
      annettu 6 päivänä heinäkuuta 2017,
      kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteen V muuttamisesta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon kosmeettisista valmisteista 30 päivänä marraskuuta 2009 annetun Euroopan parlamentin ja neuvoston asetuksen (EY) N:o 1223/2009 (1) ja erityisesti sen 31 artiklan 1 kohdan,
      sekä katsoo seuraavaa:
      
                  (1)
               
               
                  Aine 2-metyyli-2H-isotiatsol-3-oni, jolle on kansainvälisessä kosmeettisten ainesosien nimistössä (INCI) CAS-numerolla 2682-20-4 annettu nimi methylisothiazolinone, on nykyisin asetuksen (EY) N:o 1223/2009 liitteessä V olevan 57 kohdan perusteella sallittu säilöntäaineena poishuuhdeltavissa kosmeettisissa valmisteissa pitoisuuksina, joissa kyseistä ainetta on enintään 0,01 prosenttia painosta (100 ppm).
               
            
                  (2)
               
               
                  Kuluttajien turvallisuutta käsittelevä tiedekomitea (SCCS) antoi lausunnon aineen methylisothiazolinone turvallisuudesta 15 päivänä joulukuuta 2015 (2). SCCS-komitean johtopäätös oli, että ainetta methylisothiazolinone pidetään poishuuhdeltavissa kosmeettisissa valmisteissa kuluttajille kosketusallergian puhkeamisen kannalta turvallisena enintään 0,0015 prosentin (15 ppm) pitoisuuksina.
               
            
                  (3)
               
               
                  Edellä mainitun SCCS:n lausunnon valossa ja aineen methylisothiazolinone aiheuttamien allergioiden lisääntymisen vuoksi on tärkeää ryhtyä toimenpiteisiin, joilla kyseisen aineen pitoisuuksia poishuuhdeltavissa valmisteissa rajoitetaan tiukemmin.
               
            
                  (4)
               
               
                  Sen vuoksi asetusta (EY) N:o 1223/2009 olisi muutettava.
               
            
                  (5)
               
               
                  Toimialalle olisi annettava kohtuullisesti aikaa tehdä tarvittavat muutokset tuotteiden koostumukseen tuotteiden markkinoille saattamiseksi ja vaatimusten vastaisten tuotteiden vetämiseksi pois markkinoilta.
               
            
                  (6)
               
               
                  Tässä asetuksessa säädetyt toimenpiteet ovat kosmeettisten valmisteiden pysyvän komitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Muutetaan asetuksen (EY) N:o 1223/2009 liite V tämän asetuksen liitteen mukaisesti.
      2 artikla
      Ainoastaan tämän asetuksen mukaisia kosmeettisia valmisteita saa saattaa unionin markkinoille 27 päivästä tammikuuta 2018 alkaen.
      Ainoastaan tämän asetuksen mukaisia kosmeettisia valmisteita saa asettaa saataville unionin markkinoilla 27 päivästä huhtikuuta 2018 alkaen.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 6 päivänä heinäkuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 342, 22.12.2009, s. 59.
      
         (2)  SCCS/1557/15 (lausunto III)
      
         LIITE
         Korvataan asetuksen (EY) N:o 1223/2009 liitteessä V oleva 57 kohta seuraavasti:
         
            
                        Viitenumero
                     
                     
                        Aineiden tunnistaminen
                     
                     
                        Edellytykset
                     
                     
                        Käytön edellytysten ja varoitusten sanamuoto
                     
                  
                        Kemiallinen nimi/INN
                     
                     
                        Ainesosien yleisten nimien luettelossa esiintyvä nimi
                     
                     
                        CAS-numero
                     
                     
                        EY-numero
                     
                     
                        Valmistetyyppi, kehon osat
                     
                     
                        Enimmäispitoisuus käyttövalmiissa valmisteessa
                     
                     
                        Muut
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        ”57
                     
                     
                        2-Metyyli-2H-isotiatsol-3-oni
                     
                     
                        Metyyli-isotiatsolinoni (*1)
                        
                     
                     
                        2682-20-4
                     
                     
                        220-239-6
                     
                     
                        Poishuuhdeltavat valmisteet
                     
                     
                        0,0015 %
                     
                     
                         
                     
                     
                         
                     
                  
         
            (*1)  Ainetta methylisothiazolinone säännellään myös liitteen V viitenumerokohdassa 39, joka koskee sen ja aineen methylchloroisothiazolinone seosta. Nämä kaksi kohtaa ovat toisensa pois sulkevia: aineiden methylchloroisothiazolinone (ja) methylisothiazolinone seos on yhteensopimaton käytettäväksi yhdessä pelkän aineen methylisothiazolinone kanssa samassa valmisteessa.”